Něćin
Něćin (němsce Niethen) je hornjołužiska wjeska w sakskim Budyskim wokrjesu a słuša ke gmejnje Bukecy. Leži 210 m nad mórskej hładźinu na prawym boku rěčki Koporčanka.
Susodne wjeski su Rodecy w sewjeru, Kołwaz w juhowuchodźe, Koporcy w juhu, Pomorcy w juhozapadźe a Wawicy w zapadźe.
StawiznyWobdźěłać
Prěnje historiske naspomnjenje jako sydło knjeza Conradus Nydener pochadźa z lěta 1338.[2] Nahladne Něćinske hrodźišćo wysoko nad Koporčanku hraješe pak hižo dołho do toho wažnu rólu při zakitowanju wuchodnych mjezow Milskeje. Ležownostne knjejstwo w Něćinje dźělachu so w lěće 1777 tamniše ryćerkubło, kuble w Njechornju a Běłej Horje kaž tež krajne hejtmanstwo w Budyšinje. Cyrkwinsce słušachu wobydlerjo ze starodawna do Bukečanskeje wosady.
We 1880tych lětach měješe wjes po Mukowej statistice cyłkownje 125 wobydlerjow, z nich 104 Serbja (83 %) a 21 Němcow.[3]
Jednanje romana Marje Kubašec Lěto wulkich wohenjow hraje hłownje w Něćinje a susodnych Koporcach.
ŽórłaWobdźěłać
- ↑ staw: 31. decembra 2016; Podaća gmejnskeho zarjada Bukecy
- ↑ Něćin w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 106. → wšě wjeski
bos_Latn szl_Latn szl_Latn szl_Latn szl_Latn pol_Latn pol_Latn knc_Latn slk_Latn szl_Latn deu_Latn